alexandrainst/scandi-wiki huggingface dataset:
Naturopati

Naturopati er en alternativ behandlingsform som er biologisk og fysiologisk basert. Terapien består av ernæring, psykologi, feberterapi, bindevevsmassasje, og noe som kalles for «Bachs blomstermedisiner» som hevder å «balansere negative følelser». Hensikten er ifølge utøverne å gi en pasient indre balanse og hjelp til å møte stress og miljøbelastninger.

Sebastian Kneipp (1821–1897) begynte i 1848 med vannkurer, hydroterapi basert på kalde og varme bad. Han bestemte seg for å utvide sin terapi til områder som manipulasjon og kost, og dette førte til dannelsen av naturopati omkring 1900.

Behandlingen
Naturopatien benytter seg som nevnt av flere terapiformer, hvor man tar utgangspunkt i kosthold, ernæringsterapi og urtemedisin. I tillegg benyttes fotsoneterapi og øreakupunktur. Målet er å styrke kroppen slik at man bedre selv kan håndtere de utfordringer man møter i hverdagen med livsstil, stress og miljøbelastninger. Naturopatien tar utgangspunkt i både vestlig og østlig medisinsk tankegang.

Behandlingen starter med en grundig konsultasjon hvor man kartlegger symptomer, arv, nåværende og tidligere livsstil og matvaner. Med utgangspunkt i pasientens historie finner man frem til det kostholdet som kroppen  fungerer best med og med vekt på de næringsstoffer pasienten trenger. Tilskudd av vitaminer, mineraler, essensielle fettstoffer og urter benyttes der det er nødvendig. Terapeuten jobber tett opp mot pasienten for å oppnå best mulig resultat.

Behandlingsforløpet er individuelt og man er selv deltakende i prosessen på veien mot en bedre hverdag. Naturopatien er et alternativ for den som har fordøyelsesplager, allergier, intoleranser, blodsukkerproblemer, manglende energi, utmattelse, vektproblemer (under og overvekt), angst eller nedstemthet, leddplager, hudproblemer, dårlig immunforsvar, klimakterieplager, PMS, søvnproblemer eller ønsker utrensing/faste. I tillegg er behandlingsformen egnet for den som vil legge grunnlaget for en bedre livsstil gjennom et renere og mer naturlig kosthold.

Utdannelse 
Norsk akademi for naturmedisin tilbyr naturopati som en av sine studieretninger. Utdannelsen er basert på 1 677 timer undervisning. Blant fagene er klinikkarbeid, grunnmedisin og sykdomsfag, metodikk og forskning. Hovedoppgave er en del av utdannelsen. Elevene får også undervisning i flere alternativmedisinske behandlingsformer, ernæring, samt praktisk og teoretisk forskningsmetodikk.

Referanser

Eksterne lenker
 Naturopati – Nasjonalt informasjonssenter for alternativ behandling (NIFAB)
 Naturopatforbundet

Alternativ behandling

en:Naturopathic medicine
it:Medicina naturopatica
Clay Allison (revolvermann)

For andre med samme navn, se Clay Allison.

Clay Allison (født 2. september 1840 i Waynesboro i Tennessee i USA, død 3. juli 1887 i Pecos i Texas) var en revolvermann og velkjent figur i det ville vesten i USA.

Liv og virke

Barndom og ungdom 
Robert Clay Allison, kjent som «Clay», var fjerdemann av ni barn. Hans foreldre var John og Nancy (Lemmond) Allison. Faren hans var en presbyteriansk prest, som også arbeidet med kveg og får. Han døde da Clay var fem år. Clay fikk tidlig ord på seg for å være rastløs og etterhvert som han ble eldre var han fryktet for sine humørsvingninger og hissige temperament.

Borgerkrigen 
Allison arbeidet på familiens gård nær Waynesboro i Tennessee til han var 21 år. Da den amerikanske borgerkrigen brøt ut, gikk han med på sørstatenes side 15. oktober 1861 som soldat i Tennessee Light Artillery Division. Den 15. januar 1862 fikk han avskjed fra hæren på medisinsk grunnlag. Dette skyldtes en gammel hodeskade som kunne forårsake humørsvingninger. Samme år ble hans bror Monroe ettersøkt som desertør.

Den 22. september 1862 ble han allikevel medlem av 9. Tennessee Cavalry, der han forble resten av krigen, under kommando av General Nathan Bedford Forrest. 4. mai 1865 overgav kompaniet hans seg ved Gainesville i Alabama. 

Han var krigsfange noen dager inntil krigen sluttet 10. mai 1865.

I populær kultur 
Revolvermannen Clay Allison er helt, eller antihelt, i 14 bøker av Kjell Hallbing fra 1969. Bøkene ble skrevet under pseudonumet Leo Manning, i en genre kalt «sexywestern», med mer grafiske beskrivelser av seksuell aktivitet enn Hallbing gjør i andre bøker. Hallbings bøker tar for seg Allison som en fiktiv romanfigur løselig basert på den ekte personens historiske liv.

Referanser

Litteratur 
Bill O’Neal: Billy the Kid und seine Brüder. Oesch Verlag AG. Zürich, 1997. ISBN 3-596-14366-7

Personer fra Wayne County i Tennessee
Fødsler i 1840
Dødsfall i 1887
Personer fra den amerikanske borgerkrigen
Arley Hall

Arley Hall er en herregård i Arley i Cheshire, omkring seks km sør for Lymm og åtte km nord for Northwich. Herregården er sete for vicomte Ashbrook.

Hagen og deler av huset er åpent for publikum.

Historie
Byggingen startet i 1469, da Piers Warburton flyttet sitt hovedsete fra Warburton til Arley. Den første bygnignen var U-formet, med åpningen av U'en mot sør. På nordsiden lå den store hallen, som var 13,7 x 8 meter. Familiens rom var i vestfløyen, mens tjenerskapets rom, kjøkken og spiskammer var i østfløyen. 

Bygningen var i bindingsverk, med en vollgrav rundt. Omkring 1570 ble det lagt til en sørfløy, slik at bygningen dannet et kvadrat med en stor indre gårdsplass. 

I det 18. århundre hadde herregården begynt å forfalle, og i 1758 la Peter Warburton til nye murvegger utenpå bindingsverket. Disse ble så dekket med stukk i nyklassisk stil. De gamle, store pipene ble erstattet med mer diskrete piper i veggene. 

Strukturproblemene fortsatte, og i det 18. århundre bestemte Rowland Egerton-Warburton seg for å bygge det hele på nytt. Hans intensjon var at huset skulle reflektere at hans arv var gammel, men med moderne materialer. Arkitekten George Latham, som fortsatt var i tyveårene, ble leid inn. Han valgte tudorstil, hvor alle elementer ble hentet fra eksisterende elisabethanske bygninger. Den første fasen av byggingen varte fra 1832 til 1835. De tre eldste fløyene ble da revet. Andre fase, der sørfløyen ble revet, ble utført 1840–1845. Bygningen fikk moderne rørsystem, og ble hevet opp fra den fuktige leirgrunnen. Kostnaden ble totalt 30 000 pund. Et kapell i gotisk stil ble lagt til nordøst for huset, og ble konsekrert i 1845, og 1856–1857 bygde George Street et nytt inngangsparti. 

I det 20. århundre fant man at deler av sørfasaden var skadet av tørråte, og den ble revet i 1968 sammen med deler av tjenerboligene, kjøkkenet og kontorer. Dette skulle spare kostnader for vedlikehold, men man kom til at det ødela husets arkitektoniske integritet, og de ble erstattet av nybygg i 1987.

Hagen
Det første hageanlegget ble anlagt i 1743 av sir Peter og lady Elizabeth Warburton. Mellom 1840 og 1860 ble dette redesignet av Rowland og Mary Egerton-Warburton, og det er denne formen som stort sett kan sees i dag.

Eksterne lenker
 Arley Hall and Gardens

Byggverk i Cheshire
Clay Allison (fiktiv person)

For andre med samme navn, se Clay Allison.
Clay Allison er en fiktiv figur i westernromaner av blant andre Kjell Hallbing. 

Serien Clay Allison – Sexy Western ble først utgitt av Williams Forlag 1969–78. De 14 første bøkene (1969–70) ble publisert under navnet Leo Manning, et pseudonym for Kjell Hallbing. Rettighetene til navnet «Clay Allison» ble senere solgt og videresolgt, blant utgiverne av de senere bøkene var Jaer Forlag, Star Forlag, Pocketbokforlaget, Pocketforlaget, Bokforlaget A/S. Clay Allison figurerte også i pornobladet Cocktail. I 1994 var det utkommet 278 bøker i serien.

Hallbings bidrag ble senere utgitt på nytt på Kjell Hallbings Forlag 1975–76, men da under navnet Louis Masterson og med en annen nummerering enn den opprinnelige. Blant de mange senere forfatterne av serien, de fleste anonyme, finnes tegneren og forfatteren Sverre Årnes, Ragnar Askeland, Jan W. Jensen, Stein Åge Hubred og Ivan Andreassen.

Kronikør av norsk massekultur Willy b. sier om serien at de første bøkene av Hallbing var «slett ikke ille», mens de senere beskrives som ren pornografi.  

Om serien sa Hallbing senere i et intervju:

Sverre Årnes sier om sine bidrag:

De fjorten opprinnelige bøkene skrevet av Kjell Hallbing 
Ærens blodige vei  
Midnatt i Presidio  
De dristige og de tapre 
Kanonene i San Jacinto  
Fem ess i Dodge City  
Gentleman og leiemorder 
Showdown i Cheyenne   
Russisk roulette 
Det farlige spillet 
El Dorado 
En grav av gull 
Vinner tar alt 
Dommedag i Deadwood 
Texas Tornado

Se også 
 Clay Allison, revolvermann

Referanser 

Norske romanserier
Litterære figurer
Kjell Hallbing
Northwich

Northwich er en by i Cheshire, England. Byen ligger omtrent 29 kilometer øst for Chester og 24 kilometer sør for Warrington.

Geografi og administrasjon

Northwich ligger midt i hjertet av de store slettene som kalles Cheshire Plains. To elver møtes i bysenteret, Weaver  og Dane.

Byen er delt opp i 5 distrikter, Leftwich, Northwich, Northwich Castle, Winnington and Witton.

Northwich er omgitt av flere verdslige sogn innen Vale Royal distriktet, nordover med klokken:

 Anderton with Marbury
 Marston
 Wincham
 Lostock Gralam
 Rudheath
 Davenham
 Hartford
 Weaverham
 Barnton

Kjente innbyggere

Gary Barlow, sanger i Take That
Michael Oakes, tidligere Aston Villa-keeper
Paula Radcliffe, Maratonløper
Dean Saunders, Tidligere Aston Villa-spiss.

Eksterne lenker
 Vale Royal District Council
 Brunner Mond
 Northwich Town Council
 Northwich Vision
 Saltmuseet
 Klasse I og II verneverdige bygninger i Northwich

Byer i Cheshire
Chester Castle

Chester Castle er et slott i Chester i England. 

Slottet ble reist i 1069 av Hugh av Avranches. Det ble beleiret under den engelske borgerkrig. Fra 1790-årene begynte arkitekten Thomas Harrison å bygge det om til et fengsel, noe som tok 37 år. 

Chester Castle er det av svært få slott i England som fortsatt brukes av British Army. 

Området rundt slottet er et verdslig sogn med navnet Chester Castle; det er det eneste verdslige sognet i Chester. 

Slott i England
Byggverk i Cheshire
Chesterkatedralen

Chesterkatedralen  (Chester Cathedral) er Den engelske kirkes katedral i Chester bispedømme. Den ligger i byen Chester i Cheshire.

Historie 

Katedralens fundamenter er fra angelsaksisk tid, datert til 907. I 1092 gunnla Hugh Lupus, jarl av Chester et benediktinerkloster på stedet. Det ble viet til stedets skytshelgen, St. Werburga. Klosterkirken ble stadig utvidet inntil 1250, da den stort sett hadde fått dagens form. 

Ved oppløsningen av Englands klostre i det 16. århundre ble klosterkirken en katedral. Den klarte seg nesten uskadd gjennom oppløsningsprosessen, først og fremst fordi Henrik VIII var en beundrer av bygningen. Noen bygge arbeider ble utført senere, og i det 19. århundre ble det gjennomført et omfattende restaureringsprogram hvor man også innførte noen nye elementer. De som hadde ansvaret for dette var Thomas Harrison i årene 1818–1820, Richard Charles Hussey 1843–1844, George Gilbert Scott 1868–1876 og Arthur Blomfield 1882–1887.

Eksterne lenker 
 

Katedraler i England
Byggverk i Cheshire
Vernede byggverk i England
Hans Aasnæs

Hans Aasnæs (også omtalt som Hans Åsnes) (født 15. desember 1902 i Sande i Vestfold, død 4. juli 1965 i Oslo) var en norsk skytter. Han var medlem av Norske Offiserers Pistolklubb, Oslo Sportsskyttere og Jaktskytterklubben.

Aasnæs var en allsidig skytter, og mottok kongepokalen hele seks ganger for pistolskyting i 1934 og 1947 og for leirdueskyting i 1939, 1949, 1957 og 1960. 

I 1934 under sportskytternes hjortestevne på Gressholmen møtte Aasnæs storskytteren Ole Andreas Lilloe-Olsen. Aasnæs presterte imponerende 83 i «hjort dobbelsskudd», men Lilloe-Olsen satte en enestående rekord med 91 poeng, og overskygget Aasnæs' prestasjon. I 1937 fikk han sølv i VM i hjort dobbeltskudd og bronse i hjort enkeltskudd. Han var også med å vinne den uoffisielle lagkonkurransen i både hjort enkeltskudd og hjort dobbeltskudd.

I 1947 gikk Aasnæs til topps i VM i hjort dobbeltskudd, for denne prestasjonen ble han dette året tildelt Morgenbladets gullmedalje for årets idrettsprestasjon, sammen med motorsyklisten Leif Hveem.

I 1954 tok Aasnæs bronse i VM i leirdueskyting.

Aasnæs deltok i fem olympiske leker fra 1936 til 1960 og fikk plasseringene 9, 28, 11, 11 og 5. I 1936 og 1948 deltok han i 25 m silhuettpistol, i årene 1952, 1956 og 1960 i olympisk trap.

Referanser

Eksterne lenker 
 

Norske skyttere
Deltakere for Norge under Sommer-OL 1936
Skyttere under Sommer-OL 1936
Deltakere for Norge under Sommer-OL 1948
Skyttere under Sommer-OL 1948
Deltakere for Norge under Sommer-OL 1952
Skyttere under Sommer-OL 1952
Deltakere for Norge under Sommer-OL 1956
Skyttere under Sommer-OL 1956
Deltakere for Norge under Sommer-OL 1960
Skyttere under Sommer-OL 1960
Personer fra tidligere Sande kommune i Vestfold
Personer fra Holmestrand kommune
Fødsler i 1902
Dødsfall i 1965
Kongepokalvinnere i skytesport
Fylkesvei 1556

Fylkesvei 1556 går mellom Gjestad og Jessheim stasjon i Ullensaker. Veiens lengde er 1,6 km.

Frem til 2019 hadde veien betegnelsen fylkesvei 459.

Kommuner og knutepunkter

Referanser

Eksterne lenker 
 Vegvesenets vegkart 
 

Fylkesveier i Viken
Veier i Ullensaker
Couperin

Couperin var en innflytelsesrik musikerfamilie som påvirket fransk musikk i mer enn 200 år. Fra Luis Couperin tiltrådte som organist i kirka Saint Gervais  i Paris 9. april 1653, kontrollerte dynastiet denne organistposten i 174 år.

François le Grand er den mest berømte av familiemedlemmene, deretter onkelen Louis og som nummer tre Armand-Louis.

Forenklet familietre 
Organister ved Saint-Gervais med fet skrift. I parentes nummer i rekken av organister i Saint Gervais.

 Mathurin Couperin, død rundt 1640, bonde, spilte musikkinstrumenter, gift med Anne Tixerrand
 Férie (rundt 1592–1647), gift med Philippe Chère, salmaker
 Denis (rundt 1602–1656, notar/skriver, spilte musikkinstrumenter, gift med Geneviève Baudet
 Charles den eldre (rundt 1595–1654), spilte musikkinstrumenter, gift med Marie Aubry
 Louis (1) (1626–1661) cembalist, organist, gambist, komponist
 François (1631–1701) musiker, gift med Madeleine Joutteau, deretter med Louise Bongard
 Marguerite-Louise (1676–1728) sanger
 Nicolas (4) (1680–1748), organist, gift 1723 med Marie-Françoise Dufort de La Coste (død 1728)
 Armand-Louis (5) (1727–1789), organist, gift med Elisabeth Blanchet
 Antoinette-Victoire (1754–1758), gift med Auguste-Pierre-Marie Soulas, embetsmann
 Pierre-Louis (6) (1755–1789), organist
 Gervais-François (7) (1759–1826), organist, gift 1792 med Hélène-Narcisse Frey
 Célestine-Thérèse (1795–1860), organist
 Elisabeth (1636–1705) gift med Marc Normand
 Marc-Roger Normand (1663–1734), hofforganist hos kongen av Sardinia i Torino.
 Charles (2) (1639–1679) organist, gift 1662 med Marie Guérin
 François le Grand (3) (1668–1733), organist, cembalist, komponist, gift 1689 med Marie-Anne Ansault
 Marie-Madeleine (1690–1742), nonne, organist
 François-Laurent (død etter1740)
 Marguerite-Antoinette (1705–1778) cembalist i kongens kammerorkester

Franske musikere
Etternavn
Hambros Bank

Hambros Bank var en britisk bank plassert i London. Den ble etablert i 1839 av den danske handelsmannen Carl Joachim Hambro som C. J. Hambro & Son. Banken spesialiserte seg innenfor anglo-skandinaviske kundesegmentet med ekspertise innen finanshandel og investering, og var i mange år den eneste bankforbindelsen for kongehusene i Skandinavia, og har vært den norske stats internasjonale bankforbindelse. 

På midten av 1970-tallet ble banken hardt rammet av skipsfartskrisen, ikke minst som følge av forretningsforbindelsene til skipsrederen Hilmar Reksten. Rekstens konkursbo og den norske stat forfulgte banken rettslig over en 20-årsperiode, for bankens påståtte kjennskap til Rekstens skjulte midler i utlandet. Resultatet ble to utenomrettslige forlik, begge i bankens disfavør. På den måten endte Hambros Banks forretninger med Hilmar Reksten i katastrofe, både finansielt og i forhold til bortkastet tid og tapte muligheter.  

Hambros Bank ble solgt i 1998, og er videreført i dag kun i navnet som privatbankdivisjonen innen den franske bankgruppen Société Générale, under navnet SG Hambros Bank  Ltd.

Kilder 

 «Hambros bank», artikkel fra Store norske leksikon

Britiske banker
Tidligere britiske selskaper
Selskaper etablert i 1839
1839 i Storbritannia
Chester bispedømme

Chester bispedømme er et av Den engelske kirkes bispedømmer med sete i Chester i Cheshire. Det dekker det historiske grevskapet Cheshire, som i tillegg til dagens grevskap også omfatter Wirral, Stockport og deler av Tameside. Katedralen er Chesterkatedralen i Chester. 

Bispedømmet ble opprettet i 1541, under reformasjonen. Det ble utskilt av den vestlige delen av York erkebispedømme, og dekket opprinnelig både Cheshire og Lancashire. I 1847 ble Manchester bispedømme utskilt, og i 1880 Liverpool. Blackburn bispedømme ligger innenfor Chesters opprinnelige territorium; det ble utskilt fra Manchester i 1926.

Anglikanske bispedømmer i Storbritannia
Cheshire
Stor-Manchester
Gilad Shalit

Gilad Shalit (født 28. august 1986 i Nahariya) er korporal i Den israelske hæren og kom i medias søkelys da en samordnet aksjonsgruppe sammensatt av de palestinske motstands gruppen Hamas, Folkets motstandskomiteer og Jaish al-Islam ledet et raid mot en israelsk militærpost 25. juni 2006, og tok Shalit til fange. Aksjonen skjedde på israelsk side av grensen til Gazastripen (nær Kerem Shalom). Militante palestinerne hadde i hemmelighet gravd en tunnel under grensa fra Gaza til Israel og tatt seg inn gjennom denne. To israelske soldater ble drept og fire skadet. Shalit var inntil 18. oktober 2011 i fangenskap i Gaza og da som den eneste israeler i palestinsk fangenskap. Han ble ifølge de palestinske gruppene behandlet bra.

Til tross for at Shalit ble tatt til fange som soldat i aktiv tjeneste hadde mange vestlige land sluttet seg til Israels krav om betingelsesløs frigivelse av Shalit. De palestinske gruppene krevde på sin side palestinske fanger i israelske fengsler løslatt i bytte mot korporalen. Gruppene krevde først at alle palestinske kvinner og barn i israelske fengsler skulle løslates og har senere kommet med en rekke andre krav bl.a. løslatelse av 1000 palestinske fanger, blant dem flere fanger som har sittet over 20 år. Israel har avviste lenge en fangeutveksling, men en slik utveksling ble likevel gjennomført iforbindelse med Shalits løslatelse. 

Shalit var den første israelske soldaten som ble tatt til fange av palestinske grupper etter 1994.

Se også 
 Fangeutvekslingen mellom Israel og Hamas 2011
 Blokaden av Gazastripen (2007-pågående)

Referanser

Eksterne lenker 
 

Israelske soldater
Bølgefunksjon

Bølgefunksjonen i kvantemekanisk teori er en kompleks funksjon som beskriver tilstanden til et fysisk system. I posisjonsrepresentasjonen blir bølgefunksjonen til et en-partikkelsystem oftest skrevet som

.

Det er vanskelig å gi bølgefunksjonen noen direkte fysisk tolkning, men Borns sannsynlighetstolkning postulerer at sannsynligheten for at det kvantemekanisk systemet beskrevet av  skal «befinne seg» i et område rundt  ved tiden  er gitt ved

.

Relasjon til generell formulering 
I den generelle formuleringen av kvantemekanikken beskrives tilstanden til et system ved en tilstandsvektor (eg. tilstandsstråle)  som oppfyller Schrödingers ligning,

 ,

der  er Hamiltonoperatoren som beskriver det fysiske systemet.

Bølgefunksjonen i posisjonsrepresentasjonen, , er projeksjonen av tilstandsvektoren  ned på egenvektorene til posisjonsoperatoren:

 .

Kvantemekanikk
Erling Kongshaug

Erling Asbjørn Kongshaug (født 22. mars 1915 i Oslo, død 14. september 1993 i Bærum) var skytter og olympisk mester. Han representerte Oslo Sporveisbetjenings Skytterlag (OSSL).

Erling Kongshaug vant gull i 50 m rifle i OL i 1952 i Helsingfors, for dette mottok han Fearnleys olympiske ærespris.

Han vant bronsemedaljer i VM i 50 m rifle, stående i 1947, og i 50 m rifle, 3 stillinger i 1949, mens han vant gull i VM i begge disse øvelsene i 1952. Totalt, med både lagmedaljer og indiduelle medaljer, vant han 13 medaljer i verdensmesterskapene fra 1947 til 1954.

I 1955 vant Kongshaug EM-gull i 60 skudd liggende miniatyr, «englandsmatch», både individuelt og for lag. Dette året ble han tildelt Morgenbladets gullmedalje.

Kongshaug vant 16 NM-gull i årene 1950 til 1960 (fem på frigevær og elleve i miniatyrgevær). Han vant også tre kongepokaler, i 1950, 1951 og 1953.

Han var norsk flaggbærer i sommer-OL 1956 i Melbourne.

Referanser

Eksterne lenker 
 

Norske skyttere
Olympiske mestere for Norge
Vinnere av Fearnleys olympiske ærespris
Medaljevinnere under Sommer-OL 1952
Deltakere for Norge under Sommer-OL 1952
Skyttere under Sommer-OL 1952
Deltakere for Norge under Sommer-OL 1956
Skyttere under Sommer-OL 1956
Deltakere for Norge under Sommer-OL 1960
Skyttere under Sommer-OL 1960
Personer fra Oslo
Fødsler i 1915
Dødsfall i 1993
Kongepokalvinnere i skytesport
Olympiske medaljevinnere i skyting
Tyson Gay

Tyson Gay (født 9. august 1982 i Lexington, Kentucky) er en amerikansk sprinter.

Under det amerikanske mesterskapet i 2007 løp Gay 100 meter på 9,84, verdens nest raskeste tid oppnådd i motvind. Han satte også ny personlig rekord på 200 meter med tiden 19,62, som førte ham opp på Tredjeplass gjennom tidene på denne distansen. Gay ble verdensmester tre ganger under VM 2007 i Osaka, først vant han  finalen på 100 meter med tiden 9,85 foran Derrick Atkins (9,91) fra Bahamas og Asafa Powell (9,96) fra Jamaica og siden 200 meter med nytt mesterskapsrekord på 19,76 foran Usain Bolt (19,91) fra Jamaica. Sin tredje gullmedalje vant han på 4 x 100 meter stafett der han løp tredje etappen, USA vant med tiden 37,78 foran Jamaica. Gay ble dermed den fjerde som har vunnet tre gull i et å samme VM. De tre andre er Carl Lewis, Michael Johnson og Maurice Greene.

Under den amerikanske OL-kvalifiseringen i 2008 løp han 100 meter på 9,77, den tredje raskeste tiden i verden til da. Dette var både personlig og amerikansk rekord på distansen. Gay forbedret denne tiden to ganger i løpet av 2009-sesongen, med 9,71 da han tok sølv under VM-finalen i Berlin og 9,69 under seieren i Shanghai i september. Han var likevel en klar toer på distansen det året, overskygget av verdensmesteren Usain Bolt.

Gay vant Diamond League på 100 m i 2010, i en sesong uten internasjonale mesterskap. Han slo Bolt under stevnet i Stockholm i slutten av juli, med en ny banerekord på 9,84, og vant også i London med 9,78 og i Brussel med 9,79; sesongens to raskeste tider. Gay vant også 200 m i Monaco, men stilte bare opp i to av sju stevner på den distansen og ble dermed nummer tre sammenlagt. I et tidlig løp i sesongen satte han også personlig rekord på 400 m med 44,89, og er dermed den eneste (pr. 29. august 2010) som har løpt 100 m under 10 sekunder, 200 m under 20 sekunder og 400 m under 45 sekunder.

Tyson Gay deltok for USA under 4 × 100 meter stafett menn under Sommer-OL 2012. Laget fikk opprinnelig sølv, men ble diskvalifisert da Gay ble tatt for doping. IOC omfordelte offisielt medaljene i 2015.

Referanser

Eksterne lenker 
 

Personer fra Lexington i Kentucky
Sprintere fra USA
Verdensmestere i friidrett for USA
Diamond League-vinnere
Deltakere for USA under Sommer-OL 2008
Friidrettsutøvere under Sommer-OL 2008
Deltakere for USA under Sommer-OL 2012
Friidrettsutøvere under Sommer-OL 2012
Deltakere for USA under Sommer-OL 2016
Friidrettsutøvere under Sommer-OL 2016
Deltakere for USA under VM i friidrett 2007
Deltakere for USA under VM i friidrett 2009
Deltakere for USA under VM i friidrett 2015
Dopingsaker i friidrett
Værlandet

Værlandet er ei øy i Askvoll kommune, Sogn og Fjordane, ved munningen av Vilnesfjorden. Den har et areal på 9 km² og 200 innbyggere. Værlandet har broforbindelse med Bulandet lenger vest. På østsiden av øya ligger Austnes fyr. Høyeste punkter er Høgkletten som måler 163. moh.

En LORAN-mast som tidligere raget i terrenget ble revet i 2017.]]

Værlandet er et populært turistmål om sommeren, da mange besøker øya for å sykle Nordsjøvegen til Bulandet.

Referanser 

Fergesteder i Vestland
Øyer i Askvoll
Bosetninger i Askvoll